Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 696/10/2202	Galanta, 14.12.2012
EEČ : 2-17-301-2012

U Z N E S E N I E

Trestná vec:	obvinená XXXXX 
Prečin:	Ohrozovanie mravnej výchovy mládeže podľa § 211 odsek 3 písmeno a Trestného zákona číslo 300/2005 Zbierky zákonov v znení zákona číslo 257/2009 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako rodičia maloletého XXXXX, nar. 22. 01. 1994, trvale bytom XXXXX, ktorý bol v školskom roku 2009/2010 žiakom Základnej školy s materskou školou v Seliciach, počas školského roka 2009/2010, zanedbali povinnú školskú dochádzku svojho dieťaťa XXXXX, pričom maloletý XXXXX od 02. 09. 2009 až do 30. 06. 2010 vymeškal celkovo 896 neospravedlnených vyučovacích hodín, pričom uvedeným konaním, čo aj z nedbanlivosti, rodičia maloletého XXXXX vystavili nebezpečenstvu spustnutia svoje dieťa, viesť záhaľčivý život a to závažnejším spôsobom konania, 

lebo je trestné stíhanie neprípustné podľa § 9 odsek 1 písmeno d
Odôvodnenie:
Vyšetrovateľ Okresného riaditeľstva PZ v Šali, Odboru justičnej a kriminálnej polície uznesením č. ORP-XXXXX zo dňa 02. 11. 2010 začal v zmysle         § 199 ods. 1 Tr. por. trestné stíhanie a dňa 16. 11. 2010 podľa § 206 ods.1 Tr. por. vzniesol obvinenie XXXXX a XXXXX za prečin uvedený vo výrokovej časti tohto uznesenia.

V priebehu vyšetrovania sa obvinená XXXXX k spáchaniu skutku v plnom rozsahu priznala a vzhľadom na splnenie všetkých zákonných podmienok bolo trestné stíhanie voči nej podmienečne zastavené uznesením sp. zn. 2Pv 696/10-9 zo dňa 17. 02. 2011, právoplatné dňom 28. 05. 2011. Obvinenej bola uložená skúšobná doba v trvaní 12 mesiacov. Po uplynutí skúšobnej doby bolo skúmané, či sa obvinená v skúšobnej dobe osvedčila, avšak bolo zistené, že obvinená XXXXX, nar. 09. 08. 1962, rod. číslo XXXXX dňa 13. 12. 2011 zomrela, čo potvrdil Matričný úrad obce XXXXX.

Podľa ustanovenia § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

Pretože obvinená XXXXX dňa 13. 12. 2011 zomrela, bolo potrebné trestné stíhanie v zmysle § 215 ods. 1 písm. d/ Trestného poriadku  zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka